b'\n_START_ARTICLE_\nCol du Tourmalet\n_START_PARAGRAPH_\nCol du Tourmalet je z 2.115 metri nadmorske vi\xc5\xa1ine najvi\xc5\xa1ji cestni prelaz v francoskem delu Pirenejev. Nahaja se v departmaju Hautes-Pyr\xc3\xa9n\xc3\xa9es in povezuje vzhodno le\xc5\xbee\xc4\x8do dolino Campan z zahodnej\xc5\xa1o dolino Bar\xc3\xa9ges (ob\xc4\x8dina Luz-Saint-Sauveur). Vzpon nanj iz slednje doline je z vi\xc5\xa1insko razliko 1404 metre dolg 19 km, pri \xc4\x8demer je povpre\xc4\x8dni naklon 7,4%, najve\xc4\x8dji 10,2% blizu vrha prelaza. Iz vzhodne strani je dolg 17 km, na vi\xc5\xa1ini pridobi 1268 metrov, povpre\xc4\x8dni naklon je 7,4%, najve\xc4\x8dji pa 10%. Ob vzhodnem vzno\xc5\xbeju prelaza na vi\xc5\xa1ini 1800 metrov le\xc5\xbei najve\xc4\x8dje zimsko-\xc5\xa1portno sredi\xc5\xa1\xc4\x8de v Pirenejih La Mongie, z \xc5\xbei\xc4\x8dnico povezano z 2.872 metrov visokim Pic du Midijem, na vrhu katerega stoji observatorij.'